**ΠΟΛΙΤΙΚΗ ΒΙΩΣΙΜΗΣ ΑΝΑΠΤΥΞΗΣ**

1. **Σκοπός**

Η Βιώσιμη Ανάπτυξη είναι συνυφασμένη με το όραμα, την επιχειρηματική στρατηγική και τις εταιρικές αξίες της LAMDA Development. Η παρούσα πολιτική συνοψίζει τη δέσμευσή της LAMDA Development για υπεύθυνη διαχείριση των οικονομικών, κοινωνικών και περιβαλλοντικών επιδράσεων που προκύπτουν από το σύνολο των δραστηριοτήτων της προς τα ενδιαφερόμενα μέρη της, καθώς και ευρύτερα, προς την οικονομία, την κοινωνία και το φυσικό περιβάλλον, με σκοπό αφενός τη μείωση τυχόν αρνητικών επιπτώσεων (π.χ. εκπομπές αερίων του θερμοκηπίου) και αφετέρου την αύξηση των θετικών επιδράσεων (π.χ. δημιουργία θέσεων εργασίας), στο πλαίσιο των Στόχων Βιώσιμης Ανάπτυξης των Ηνωμένων Εθνών.

1. **Πεδίο και διάρκεια εφαρμογής**

Η παρούσα Πολιτική καλύπτει όλες τις δραστηριότητες της εταιρείας και συνδέεται με επιμέρους διαδικασίες, πρότυπα, εθελοντικές και κανονιστικές δεσμεύσεις της εταιρείας στο πλαίσιο της διαχείρισης των κινδύνων και της αξιοποίησης των ευκαιριών για συνεισφορά στη Βιώσιμη Ανάπτυξη. Η επισκόπηση και αναθεώρηση της πολιτικής (αν και στο βαθμό που απαιτείται) προβλέπεται να πραγματοποιείται ανά δύο έτη, ώστε να λαμβάνει υπόψη τις εκάστοτε κοινωνικό-οικονομικές συνθήκες και περιβαλλοντικές προκλήσεις, στο πλαίσιο της διαδικασίας ανάλυσης ουσιαστικότητας των θεμάτων Βιώσιμης Ανάπτυξης της εταιρείας.

1. **Αρχές και Πρότυπα**

Η πολιτική Βιώσιμης Ανάπτυξης της εταιρείας βασίζεται:

* Στην τήρηση της κείμενης νομοθεσίας σχετικά με θέματα Βιώσιμης Ανάπτυξης.
* Στον Κώδικα Εταιρικής Διακυβέρνησης της εταιρείας.
* Στον Κώδικα Δεοντολογίας της εταιρείας.
* Στις λοιπές Πολιτικές που εφαρμόζει η εταιρεία σχετικά με περιβαλλοντικά θέματα, καθώς και θέματα διαχείρισης οικονομικοκοινωνικών επιδράσεων (π.χ. υγεία και ασφάλεια)
* Στην Αρχή της Ουσιαστικότητας, όπως αυτή ορίζεται από τα Πρότυπα GRI, μέσω της οποίας η εταιρεία δεσμεύεται να ιεραρχεί τουλάχιστον ανά διετία τις σημαντικότερες οικονομικές, κοινωνικές και περιβαλλοντικές επιδράσεις που δημιουργεί.
* Στην Αρχή της Συμμετοχικότητας των Ενδιαφερομένων Μερών, όπως αυτή ορίζεται από τα Πρότυπα GRI, μέσω της οποίας η εταιρεία δεσμεύεται να αναγνωρίζει τις οικονομικές, κοινωνικές και περιβαλλοντικές επιδράσεις που προκαλεί στα ενδιαφερόμενά της μέρη και να διαχειρίζεται τις σχετικές ανάγκες και προσδοκίες τους
* Στην Ατζέντα 2030 των Ηνωμένων Εθνών για τη Βιώσιμη Ανάπτυξη (17 Στόχοι Βιώσιμης Ανάπτυξης).

1. **Άξονες της Πολιτικής**

Η Πολιτική Βιώσιμης Ανάπτυξης έχει αναπτυχθεί σε συμφωνία με τις αξίες της εταιρείας: Εξωστρέφεια, Καινοτομία, Επένδυση στους Ανθρώπους της και Πελατοκεντρική προσέγγιση. Η Πολιτική καθορίζεται από την Ανώτατη Διοίκηση, και στο πλαίσιο αυτής, καλύπτει τους παρακάτω άξονες:

**Περιβάλλον (Environment)**

Η LAMDA Development θέτει την προστασία του περιβάλλοντος ως μια βασική παράμετρο σε κάθε επιχειρηματική και εμπορική ανάπτυξη, λαμβάνοντας υπόψη τόσο τη νομοθεσία όσο και βέλτιστες πρακτικές διαχείρισης των επιδράσεών της ως προς τις ακόλουθες περιβαλλοντικές πτυχές:

* **Κλιματική αλλαγή** (εκπομπές αερίων του θερμοκηπίου)
* **Ατμοσφαιρική ρύπανση, ηχορύπανση και αιωρούμενα σωματίδια**
* **Βιοποικιλότητα (επιδράσεις στα οικοσυστήματα - ζώα, φυτά) και ποιότητα εδάφους**
* **Βιώσιμη χρήση πρώτων υλών και άλλων υλικών Στερεά απόβλητα**
* **Νερό και υγρά απόβλητα**

**Κοινωνία (Social)**

Η δραστηριότητα της εταιρείας δημιουργεί μία σειρά κοινωνικών και οικονομικών επιδράσεων προς τα ενδιαφερόμενα της μέρη, καθώς και ευρύτερα για την χώρα. Οι σημαντικότερες οικονομικοκοινωνικές επιδράσεις που καλύπτονται από την παρούσα πολιτική περιλαμβάνουν:

* **Απασχόληση και οικονομική αξία**
* **Ευημερία για την κοινωνία και τις τοπικές κοινότητες Καινοτομία και ψηφιακός μετασχηματισμός**
* **Αξιοπρέπεια και ισότητα Εκπαίδευση και ανάπτυξη δεξιοτήτων του μέλλοντος Υγεία, ασφάλεια και ευεξία**

**Διακυβέρνηση (Governance)**

Η LAMDA Development, επιδιώκει μέσω της εφαρμογής προτύπων, αρχών και πρακτικών καλής εταιρικής διακυβέρνησης, να λειτουργεί με ήθος, εξωστρέφεια και διαφάνεια σε κάθε πτυχή της επιχειρηματικής της δραστηριότητας με στόχο την ενίσχυση της ανταγωνιστικότητάς της και τη δημιουργία οφέλους σε κάθε επίπεδο της αλυσίδας αξίας της. Στο πλαίσιο της παρούσας πολιτικής περιλαμβάνονται οι παρακάτω πτυχές μίας εύρωστης προσέγγισης στην εταιρική διακυβέρνηση:

* **Εταιρική διακυβέρνηση Διαβούλευση/Συμμετοχή ενδιαφερόμενων μερών**
* **Κανονιστική συμμόρφωση και επιχειρηματική ηθική**
* **Διαχείριση κινδύνων, επιχειρησιακή συνέχεια και ετοιμότητα σε καταστάσεις εκτάκτων αναγκών**
* **Υπεύθυνες επενδύσεις και χρηματοδότηση**
* **Υπεύθυνες προμήθειες**

1. **Ρόλοι και αρμοδιότητες**

Η ευθύνη για την τήρηση της Πολιτικής Βιώσιμης Ανάπτυξης και της στρατηγικής που απορρέει από αυτή, αποτελεί αρμοδιότητα του Διοικητικού Συμβουλίου.

Αντίστοιχα, η ευθύνη της παρακολούθησης της εφαρμογής των προγραμμάτων Βιώσιμης Ανάπτυξης, της παρακολούθησης των σχετικών στόχων/δεικτών επίδοσης και των αποτελεσμάτων, αποτελεί αρμοδιότητα των επιμέρους Διευθύνσεων της εταιρείας.